कृषि विभाग द्वारा संचालित योजनाओं में 30 जनवरी 2016 तक ऑनलाईन पंजीकृत कृषकों को कृषि सिंचाई उपकरण और कृषि यंत्रो का वितरण ऑनलाईन व्यवस्था से किया जायेगा। इसके लिये ऑनलाईन पंजीकृत कृषकों में से चयनित कृषकों की सूची वरिष्ठ कार्यालय द्वारा जारी की जा चुकी है जिसकी सूचना मोबाईल संदेश द्वारा कृषकों को दी जा चुकी है। पंजीकृत कृषकों से अपील की है कि संबंधित वरिष्ठ कृषि विकास अधिकारियों से संपर्क कर सिंचाई एवं कृषि यंत्रो का उठाव समयावधि में सुनिश्चित करे एवं देयक संबंधित वरिष्ठ कृषि विकास अधिकारियों के माध्यम से प्रस्तुत करें ताकि इसी वित्तीय वर्ष में योजनाओं के अंतर्गत कृषकों को लाभांवित किया जा सके।।